ai4bharat/Pralekha huggingface dataset:
শিল্পওবাণিজ্যমন্ত্রক
এপিইডিএ সংস্থা এইচপিএমসি লিমিটেডের সঙ্গে সহযোগিতায় বাহারিনে পাঁচটি অনন্য প্রজাতির আপেল রপ্তানি করছে
নয়াদিল্লি, ১৩ অগাস্ট, ২০২১
বিদেশে নতুন নতুন গন্তব্যে কৃষিজ ও প্রক্রিয়াজাত খাদ্য সামগ্রীর রপ্তানি প্রসারে যাবতীয় প্রচেষ্টা অব্যাহত রেখে হিমাচল প্রদেশ হটিকালচার প্রডিউস মার্কেটিং অ্যান্ড প্রসেসিং কর্পোরেশন লিমিটেড -এর সঙ্গে সহযোগিতায় এপিইডিএ সংস্থা আজ প্রথম পর্যায়ে ৫টি অনন্য প্রজাতির আপেল বাহারিনে রপ্তানি করেছে। স্বাদে ও গুণে উৎকৃষ্ট এই আপেল প্রজাতিগুলির মধ্যে রয়েছে – রয়্যাল ডিলিশিয়াস, ডার্ক ব্যারন গালা, কার্লেট স্পার, রেড ভেলক্স এবং গোল্ডেন ডিলিশিয়াস।
হিমাচল প্রদেশের আপেল চাষীদের কাছ থেকে এই ৫টি প্রজাতির আপেল সংগ্রহ করা হয়েছে এবং এপিইডিএ সংস্থা স্বীকৃত ডিএম এন্টারপ্রাইস আপেলগুলি রপ্তানি করেছে। বাহারিনে পাঠানো এই আপেলগুলি সেখানকার অগ্রণী বাণিজ্যিক সংস্থা আল জাজিরা গ্রুপ প্রদর্শিত করবে। আগামী ১৫ অগাস্ট থেকে আপেলগুলির প্রদর্শনী শুরু হবে। ভারতের স্বাধীনতার ৭৫তম বার্ষিকী উদযাপনের অঙ্গ হিসাবে ভারত কি আজাদি কা অমৃত মহোৎসব কর্মসূচির শুভারম্ভ উপলক্ষে বাহারিনে ভারতীয় আপেলের প্রদর্শনী তথা বিক্রয়ের কর্মসূচি গ্রহণ করা হয়েছে।
ভারতে বিভিন্ন প্রজাতির আপেল সম্পর্কে বাহারিনের গ্রাহকদের সচেতন করে তুলতেই এই কর্মসূচি গ্রহণ করা হয়েছে। উল্লেখ করা যেতে পারে, কয়েক মাস আগেই বিভিন্ন দেশে স্বাদে-গুণে সমৃদ্ধ বিভিন্ন ভারতীয় প্রজাতির আম রপ্তানি করা হয়েছিল। ঠিক এর পরপর এবার বাহারিনে আপেল রপ্তানিও শুরু হয়েছে। এর আগে ভারত থেকে বাহারিনে যে সমস্ত প্রজাতির আম রপ্তানি করা হয়েছিল, তার মধ্যে পশ্চিমবঙ্গের মালদা জেলার ফজিল প্রজাতির আমও ছিল। আরও একটি উল্লেখযোগ্য বৈশিষ্ট্য হ’ল মালদার এই প্রজাতির আমটি ইতিমধ্যেই জিআই বা স্বতন্ত্র ভৌগোলিক পরিচিতি সম্বলিত স্বীকৃতি পেয়েছে। সেবারও এপিইডিএ-এর স্বীকৃত কলকাতার সংস্থা ডিএম এন্টারপ্রাইস বাহারিনে আল জাজিরা গ্রুপকে আমগুলি রপ্তানি করেছিল।
বাহারিনে আম রপ্তানির আগে এপিইডিএ-এর পক্ষ থেকে মধ্যপ্রাচ্যের আরেক দেশ কাতারের দোহায় আম প্রদর্শনীর আয়োজন করা হয়। এই প্রদর্শনীতে পশ্চিমবঙ্গ ও উত্তর প্রদেশের বিভিন্ন প্রজাতির জিআই স্বীকৃত আম প্রদর্শিত হয়েছিল।
CG/BD/SB
(Visitor Counter : 227
সামাজিকন্যায়ওক্ষমতায়নমন্ত্রক
সামাজিক ন্যায়বিচার ও ক্ষমতায়ন দপ্তর এবং জাতীয় এডস নিয়ন্ত্রণ সংগঠনের মধ্যে সমঝোতাপত্র স্বাক্ষর
নয়াদিল্লি, ২৬ অগাস্ট, ২০১৯
কেন্দ্রীয় সামাজিক ন্যায়বিচার ও ক্ষমতায়ন দপ্তর এবং জাতীয় এডস নিয়ন্ত্রণ সংগঠনের মধ্যে আজ এক সমঝোতাপত্র স্বাক্ষরিত হয়েছে। সমঝোতাপত্রে স্বাক্ষর করেন সামাজিক ন্যায়বিচার ও ক্ষমতায়ন দপ্তরের অতিরিক্ত সচিব শ্রীমতি উপমা শ্রীবাস্তব এবং স্বাস্হ্য ও পরিবার কল্যাণ মন্ত্রকের বিশেষ সচিব তথা জাতীয় এডস নিয়ন্ত্রণ সংগঠনের মহানির্দেশক শ্রী সঞ্জীব কুমারিন। স্বাক্ষরদান অনুষ্ঠানে স্বাস্হ্য ও পরিবার কল্যাণ মন্ত্রী ডঃ হর্ষবর্ধন ছাড়াও সামাজিক ন্যায়বিচার ও ক্ষমতায়ন দপ্তরের প্রতিমন্ত্রী শ্রী রতনলাল কাটারিয়া উপস্হিত ছিলেন।
এই সমঝোতাপত্র স্বাক্ষরের উদ্দেশ্য হল, মাদকের চাহিদা হ্রাসে জাতীয় কর্মপরিকল্পনা প্রণয়ন এবং মাদকের চাহিদা হ্রাস সংক্রান্ত জাতীয় কর্মসূচি সম্পর্কে সচেতনতা বৃদ্ধি।
মাদকাশক্তদের জন্য উপযু্ক্ত পুনর্বাসন এবং ইঞ্জেকশনের মাধ্যমে শরীরে মাদক জাতীয় উত্তেজক উপাদান গ্রহণকারীদের এ ধণের প্রবণতা থেকে বিরত করা।
মাদকের ক্ষতিকারণ প্রভাব সম্পর্কে মানুষকে সচেতন ও তথ্যাভিজ্ঞ করে তোলা। সেইসঙ্গে মাদকাশক্ত ব্যক্তিদের সমাজের মূল স্রোতে ফিরিয়ে আনতে সাহায্য করা।
মাদকাশক্ত ব্যক্তিদের চিকিৎসার জন্য উপযুক্ত পরিচর্জা প্রদান ব্যবস্হাকে শক্তিশালী করতে দক্ষতা বাড়ানো এবং মানব সম্পদের ব্যবস্হা করা।
রূপান্তরকামীদের ক্ষমতায়ণে এবং তাদের সামাজিক অর্ন্তভূক্তিকরণে কল্যাণমূলক কর্মসূচি প্রণয়ন।
মাদকাশক্ত ব্যক্তিদের মধ্যে এইআইভি সংক্রমনের ঝুঁকি হ্রাস করতে প্রতিকারমূলক ব্যবস্হা গ্রহণ সহ চিকিৎসা পরীক্ষাগার সহ ও মনস্তাত্ত্বিক পরামর্শদান কেন্দ্রগুলির মধ্যে যোগসূত্র গড়ে তোলা।
জাতীয় এডস নিয়ন্ত্রণ সংগঠনে মহিলা যৌনকর্মী এবং রূপান্তকামীদের নিয়ে গঠিত গোষ্ঠীগুলিকেও সামিল করা।
মাদকাশক্তদের যে সামাজিক কলঙ্ক ও ব্যাভিচারের মুখোমুখি হতে হয় তা কমাতে এইচআইভি আক্রান্ত ব্যক্তিদের নিয়ে শিক্ষামূলক কর্মসূচির আয়োজন করা।
CG/BD/NS
(Visitor Counter : 100
ইস্পাতমন্ত্রক
জাতীয় খনিজ উন্নয়ন নিগম  ৮০তম স্কচ সম্মেলন ২০২২-এ দুটি পুরস্কার জিতেছে
নতুন দিল্লি, ১২ এপ্রিল, ২০২২
কেন্দ্রীয় ইস্পাত মন্ত্রকের অধীন দেশের বৃহত্তম লৌহ আকরিক উৎপাদন সংস্থা জাতীয় খনিজ উন্নয়ন নিগম  ৮০তম স্কচ সম্মেলন এবং স্কচ পুরস্কার প্রদান অনুষ্ঠানে একটি সোনা ও একটি রৌপ্য পদক পেয়েছে। নতুন দিল্লিতে সম্প্রতি এই পুরস্কার প্রদান অনুষ্ঠানের আয়োজন করা হয়।
দান্তেওয়াড়া জেলায় কারিগরি শিক্ষা ও দক্ষতা উন্নয়নের প্রসারে এনএমডিসি-র পক্ষ থেকে সামাজিক দায়বদ্ধতা হিসেবে যে প্রয়াস গ্রহণ করা হয়েছে তার জন্য স্বর্ণ পদক এবং ডিজিটাল অন্তর্ভুক্তির ক্ষেত্রে কল্পতরু প্রকল্পের জন্য রৌপ্য পদক পেয়েছে। এনএমডিসি-র চেয়ারম্যান তথা ম্যানেজিং ডায়রেক্টর শ্রী সুমীত দেবের পক্ষ থেকে ভিডিও কনফারেন্সের মাধ্যমে এই পুরস্কার গ্রহণ করেন সংস্থার অর্থ বিষয়ক অধিকর্তা শ্রী অমিতাভ মুখোপাধ্যায়।
ওয়েবসাইটে জমাপড়া আবেদনপত্র, বিচারকমণ্ডলীর কাছে প্রকল্পের উপস্থাপনা এবং অনলাইনে তিনটি পর্যায়ে ভোট দানের মাধ্যমে তথা পরিশেষে বিচারকমণ্ডলীর দ্বিতীয় পর্যায়ে মূল্যায়নের পর এনএমডিসি-কে দুটি বিভাগে স্কচ পুরস্কার দেওয়া হয়েছে।
এই সাফল্যের জন্য এনএমডিসি-র সংশ্লিষ্ট দলকে অভিনন্দন জানিয়ে সংস্থার চেয়ারম্যান তথা ম্যানেজিং ডায়রেক্টর শ্রী সুমীত দেব বলেছেন, জাতীর সেবায় এনএমডিসি-র প্রয়াসকে স্বীকৃতি দেওয়ার জন্য স্কচকে অভিনন্দন।
CG/BD/AS/
(Visitor Counter : 82
প্রধানমন্ত্রীরদপ্তর
প্রধানমন্ত্রী উত্তর-পূর্বাঞ্চলের সর্বাত্মক উন্নয়নের জন্য যেসব উদ্যোগ নেওয়া হয়েছে, সে সম্পর্কিত তথ্য সকলের মধ্যে ভাগ করে নিয়েছেন – ‘উত্তর-পূর্বাঞ্চলে ৮ বছর ধরে একাধিক কল্যাণমূলক উদ্যোগ’
নয়াদিল্লি, ১৩ জুন, ২০২২
প্রধানমন্ত্রী শ্রী নরেন্দ্র মোদী গত ৮ বছর ধরে উত্তর-পূর্বাঞ্চলের বিভিন্ন উন্নয়নমূলক উদ্যোগের কথা বিস্তারিতভাবে জানিয়েছেন। তাঁর ওয়েবসাইট, নমো অ্যাপ ও মাইগভ – এ এই উদ্যোগগুলির বিষয়ে বিভিন্ন নিবন্ধ ও ট্যুইট তিনি সকলের মধ্যে ভাগ করে নেন।
কয়েকটি ট্যুইট বার্তায় প্রধানমন্ত্রী বলেছেন, “গত ৮ বছর ধরে উত্তর-পূর্বাঞ্চলে অভূতপূর্ব উন্নয়ন হয়েছে। পরিকাঠামো গড়ে তোলা, উন্নত স্বাস্থ্য পরিষেবা নিশ্চিত করা, শিক্ষা এবং সংশ্লিষ্ট অঞ্চলের বিভিন্ন রাজ্যের সমৃদ্ধ সংস্কৃতিকে জনপ্রিয় করে তোলার উপর বিশেষ গুরুত্ব দেওয়া হয়েছে।
#8YearsOfPurvottarKalyan”
উত্তর-পূর্বাঞ্চলের সার্বিক বিকাশে বিভিন্ন সংস্কারমূলক উদ্যোগ নেওয়া হয়েছে। #8YearsOfPurvottarKalyan”
(CG/CB/SB
কেন্দ্রীয়মন্ত্রিসভা
বিশাখাপত্তনমে পৃথক একটি রেল জোন স্থাপনে মন্ত্রিসভার সায়
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে দক্ষিণ – মধ্য রেল এবং পূর্ব - উপকূল রেলের পুনর্গঠন করে বিশাখাপত্তনমে পৃথক একটি রেল জোন এবং রায়াগাদায় সদর দপ্তর সহ একটি নতুন ডিভিশন স্থাপনে অনুমোদন পাওয়া গেছে।
মন্ত্রিসভার এই সিদ্ধান্তের ফলে রেলের স্বাভাবিক কাজকর্ম পরিচালনা আরও সুষ্ঠুভাবে সম্পন্ন হবে। সেই সঙ্গে, সংশ্লিষ্ট অঞ্চলের মানুষের দীর্ঘদিনের দাবি ও প্রত্যাশা পূরণ করা যাবে।
CG/BD/SB
(Visitor Counter : 48
পরিসংখ্যানএবংকর্মসূচিরূপায়ণমন্ত্রক
বন্যা বিধ্বস্ত কেরলে পুনর্বাসনের কাজে সাহায্যের জন্য ১০২ জন সাংসদ ৪৩ কোটি ৬৭ লক্ষ টাকা দান করলেন
নয়াদিল্লি, ১২ অক্টোবর, ২০১৮
বন্যা বিধ্বস্ত কেরলে পুনর্বাসনের কাজে সাহায্যের জন্য ১০২ জন সংসদ সদস্য সাংসদ স্থানীয় এলাকা উন্নয়ন তহবিল ৪৩ কোটি ৬৭ লক্ষ টাকা দান করেছেন। গত ৮ই অক্টোবর পর্যন্ত এই অর্থ জমা পড়ে। কেন্দ্রীয় পরিসংখ্যান ও কর্মসূচি রূপায়ণ মন্ত্রকের অধীন এমপিল্যাড্স সংক্রান্ত দপ্তরের কাছ থেকে এই তথ্য পাওয়া গেছে। সাংসদদের মধ্যে ৫৬ জন রাজ্যসভার এবং ৪৬ জন লোকসভার সদস্য রয়েছেন। রাজ্যসভার সাংসদরা মিলিতভাবে ঐ রাজ্যের পুনর্বাসনের কাজে দান করেছেন ২৯ কোটি ৫৭ লক্ষ টাকা এবং লোকসভার সদস্যরা দিয়েছেন ১৪ কোটি ১০ লক্ষ টাকা। পশ্চিমবঙ্গের দু’জন সাংসদও কেরলের পুনর্বাসনে অর্থ সাহায্য করেছেন। উল্লেখ করা যেতে পারে, ৩০ জন সাংসদ প্রত্যেকেই ১ কোটি টাকা দান করেছেন যা একজন সাংসদের সাংসদ তহবিল থেকে যে পরিমাণ অর্থ দান করতে পারেন, তার তুলনায় বেশি। এছাড়াও, ১১ জন সাংসদ ৫০ লক্ষ বা তার বেশি টাকা, ১৪ জন সাংসদ ২৫ লক্ষ টাকা করে দান করেছেন। বাকি সংসদ সদস্যরা ১ লক্ষ টাকা থেকে ২৫ লক্ষ টাকা পর্যন্ত দিয়েছেন। স্থানীয় সাংসদ এলাকা উন্নয়ন প্রকল্পের নীতি-নির্দেশিকা অনুযায়ী, একজন সাংসদ তাঁর সাংসদ তহবিল থেকে বিপর্যয় বিধ্বস্ত যে কোন এলাকার জন্য সর্বাধিক ১ কোটি টাকা পর্যন্ত দান করতে পারেন।
মন্ত্রকের কাছ থেকে পাওয়া তথ্য অনুযায়ী, যে সাংসদরা কেরলের সাহায্যের জন্য হাত বাড়িয়ে দিয়েছেন তাঁদের মধ্যে পশ্চিমবঙ্গের দু’জন, উত্তরপ্রদেশের ১৪ জন, মহারাষ্ট্রের ১১ জন, বিহারের ন’জন, গুজরাটের সাতজন সহ অন্ধ্রপ্রদেশ, অসম, হরিয়ানা ও পাঞ্জাবের চারজন করে, দিল্লী, হিমাচল প্রদেশ, কর্ণাটক, মধ্যপ্রদেশ ও তামিলনাড়ু থেকে তিনজন করে এবং গোয়া, ছত্তিশগড়, ঝাড়খণ্ড ও ওড়িশা থেকে দু’জন করে সাংসদ রয়েছেন।
CG/BD/DM/…
(Visitor Counter : 96
সড়কপরিবহণওমহাসড়কমন্ত্রক
কেন্দ্রীয় মন্ত্রী শ্রী নীতিন গড়করি পুডুচেরির জাতীয় সড়ক 45-A এর ওপর নির্মিত সড়ক সেতু জাতির উদ্দেশ্যে উৎসর্গ করেছেন
ঐ অঞ্চলের মানুষদের দীর্ঘদিনের চাহিদা এই প্রকল্পের মাধ্যমে বাস্তবায়িত হলো
নতুন দিল্লী,৭ই অক্টোবর ২০২০
কেন্দ্রীয় সড়ক পরিবহন এবং মহাসড়কমন্ত্রী শ্রী নীতিন গড়করি আজ ভিডিও কনফারেন্সের মাধ্যমে পুডুচেরির অরুমপার্থপুরম অঞ্চলের জাতীয় সড়ক 45-A এর রেলের লেভেল ক্রসিং এর ওপর নির্মিত এক কিলোমিটারের সড়ক সেতু জাতির উদ্দেশ্যে উৎসর্গ করেছেন। সড়কের ওপর নির্মিত সেতুটি তৈরী করতে ৩৫ কোটি টাকা খরচ হয়েছে। পুডুচেরি অঞ্চল,বিশেষত ভিল্লানুর,আরিয়ুর,কান্দামঙ্গলম,মনাভেলি,গরিমেদু,অরভিল এবং আরিয়াক্কুপম অঞ্চলের মানুষের দীর্ঘদিনের চাহিদা এই প্রকল্প নির্মিত হওয়ায় পূরণ হলো। আজকের অনুষ্ঠানে যোগ দেন কেন্দ্র শাসিত পুডুচেরির উপ রাজ্যপাল ড: কিরণ বেদি,মুখ্যমন্ত্রী শ্রী ভি,নারায়াণাস্বামী,কেন্দ্রীয় প্রতিমন্ত্রী ড: ভি কে সিংহ,কেন্দ্র শাসিত অঞ্চলের মন্ত্রীসভার সদস্যরা,সাংসদ,বিধায়ক এবং কেন্দ্র ও রাজ্যের পদস্থ আধিকারিকরা।
অনুষ্ঠানে শ্রী গড়করি বলেন,এই প্রকল্প বাস্তবায়নের ফলে রেলের ক্রসিংয়ের জন্য যানজটের সমস্যা মিটবে। একই সঙ্গে সময় ও জ্বালানীর সাশ্রয় হবে,দূষণের পরিমাণও হ্রাস পাবে। জাতীয় মহাসড়ক 45, চার লেনের হলে পুডুচেরি এবং কারাইকল বন্দরের মধ্যে যাতায়াত মসৃণ হবে একইসঙ্গে কন্যাকুমারীর সঙ্গে সংযোগকারি ই সি আর রোডের সঙ্গেও যোগাযোগ মসৃণ হবে। কৃষিজীবি এবং মৎস্যজীবিরাও এর ফলে উপকৃত হবেন। কেন্দ্রীয় মন্ত্রী জানান,গত ছয় বছরে কেন্দ্র শাসিত পুডুচেরীর জাতীয় সড়ক নির্মাণে ৭০ কোটি টাকা খরচ করা হয়েছে। তিনি জানান তামিলনাড়ু ও পুডুচেরীর মধ্যে সংযোগের জন্য ১১ হাজার কোটি টাকার ২৮৭ কিলোমিটার পথের কাজ চলছে।
কেন্দ্রীয় প্রতিমন্ত্রী অবসরপ্রাপ্ত জেনারেল ড:ভি কে সিংহ জানান,তামিলনাড়ু সহ দেশের অনান্য প্রান্তের সঙ্গে পুডুচেরীকে সম্পূর্ণভাবে জুড়তে মন্ত্রক সব রকম প্রচেষ্টা চালাচ্ছে। আগামি ডিসেম্বরের মধ্যে মাদাগাদিপেট রাজ্য সীমান্ত থেকে অরভিল গ্রাম পর্যন্ত ৯ কোটি টাকা ব্যয় নির্মিত ৮ কিলোমিটার সড়কের কাজ শেষ হবে।
পুডুচেরীর উপ রাজ্যপাল ড:কিরণ বেদি,সাধারন মানুষের চাহিদা পূরণ করার জন্য কেন্দ্র সরকারের ভূয়সী প্রশংসা করেন। প্রকল্প নির্মাণে বিলম্ব হলে খরচের পরিমাণ বেড়ে যায় বলে তিনি সতর্ক করে দেন। সেক্ষেত্রে সংশ্লিষ্ট সব পক্ষের নতুন করে প্রশিক্ষণের ওপর তিনি জোর দেন।
পুডুচেরীর মুখ্যমন্ত্রী শ্রী ভি নারায়নাস্বামী এবং পাবলিক ওয়ার্ক দপ্তরের মন্ত্রী শ্রী নামাশিবায়ম আজকের অনুষ্ঠানে ভাষণ দেন।
(CG/PPM
ক্রেতা, খাদ্যএবংগণবন্টনমন্ত্রক
কেন্দ্রীয় উপভোক্তা বিষয়ক, খাদ্য ও গণবন্টন মন্ত্রী শ্রী রামবিলাস পাসওয়ান হিন্দি পাখওয়াড়া পুরস্কার প্রদান করলেন; বিশ্বের প্রতিটি দেশের নিজস্ব ভাষা রয়েছে এবং ভারতে হিন্দি একমাত্র ভাষা, যা ইংরেজির পরিবর্ত হয়ে উঠতে পারে : শ্রী পাসওয়ান
নয়াদিল্লি, ১৭ অক্টোবর, ২০১৯
কেন্দ্রীয় উপভোক্তা বিষয়ক, খাদ্য ও গণবন্টন মন্ত্রী শ্রী রামবিলাস পাসওয়ান বুধবার নতুন দিল্লিতে কৃষি ভবনে উপভোক্তা বিষয়ক দপ্তরের আধিকারিক ও কর্মীদের ‘হিন্দি পাখওয়াড়া পুরস্কার ২০১৯’ প্রদান করেন। হিন্দি পক্ষকালের এই অনুষ্ঠানে বিজয়ী ও অংশগ্রহণকারীদের অভিনন্দন জানিয়ে শ্রী পাসওয়ান শংসাপত্র ও পুরস্কার প্রদান করেন। এই উপলক্ষে এক সমাবেশে শ্রী পাসওয়ান বলেন, বিশ্বের প্রতিটি দেশের নিজস্ব ভাষা রয়েছে। মহাত্মা গান্ধী ও সুভাষ চন্দ্র বসুর কথা স্মরণ করে তিনি বলেন, এরা কেউই হিন্দিভাষী বলয়ের ব্যক্তি না হয়েও হিন্দিকে জাতীয় ভাষার মর্যাদা দেওয়ার ব্যাপারে সমর্থন জানিয়েছিলেন। তাঁরা উপলব্ধি করেছিলেন যে, ভারতে ইংরেজির পরিবর্ত ভাষা হয়ে ওঠার ক্ষেত্রে হিন্দির যথেষ্ট সম্ভাবনা রয়েছে। কারণ, এই ভাষার ব্যবহার প্রায় সর্বত্রই ও সহজেই বোধগম্য।
শ্রী পাসওয়ান বলেন, ভারতের সংস্কৃতি, ঐতিহ্য ও ভাষা সবকিছুই তার পরম্পরা। প্রকৃতপক্ষে ইংরেজিই হ’ল শেষ ভাষা, যা ভারতে ব্রিটিশরা নিজেদের স্বার্থে চালু করেছিল। শ্রী পাসওয়ান দপ্তরের সমস্ত আধিকারিক ও কর্মীদের হিন্দি ভাষার প্রসারে এবং দৈনন্দিন জীবনে এই ভাষার আরও বেশি ব্যবহারের পরামর্শ দেন। তিনি উপভোক্তা বিষয়ক দপ্তরে একটি হিন্দি সেল গঠনেরও প্রস্তাব দেন, যাতে মন্ত্রকের যাবতীয় কাজকর্ম হিন্দিতে হয় বা হিন্দিতে অনুবাদ করা যায়।
তাঁর মন্ত্রকের কাজকর্ম হিন্দির ব্যবহার বৃদ্ধি পাওয়ায় সন্তোষ প্রকাশ করে শ্রী পাসওয়ান সর্বস্তরের কর্মীদের অভিনন্দন জানান। তিনি কর্মী ও আধিকারিকদের জটিল হিন্দির পরিবর্তে সরল ভাষা প্রয়োগের পরামর্শ দেন, যাতে তা সহজেই বোধগম্য হয়ে উঠতে পারে।
উপভোক্তা বিষয়ক দপ্তরের সচিব শ্রী অবিনাশ কে শ্রীবাস্তব পাখওয়াড়ায় বিজয়ীদের অভিনন্দন জানিয়ে সরকারি কাজকর্মে হিন্দি ব্যবহারের গুরুত্বের ওপর জোর দেন। এই উপলক্ষে শ্রী পাসওয়ান উপভোক্তা বিষয়ক দপ্তরের সরকারি ভাষা বিভাগের যুগ্ম নির্দেশক শ্রী যশপাল শর্মা রচিত হিন্দি কবিতা গ্রন্থ ‘বেটিয়া’ আনুষ্ঠানিক প্রকাশ করেন।
CG/BD/SB
(Visitor Counter : 61
প্রধানমন্ত্রীরদপ্তর
কারগিল বিজয় দিবসে কারগিল যুদ্ধের নায়কদের স্মৃতিচারণ প্রধানমন্ত্রীর
নয়াদিল্লি, ২৬ জুলাই, ২০২৩
প্রধানমন্ত্রী শ্রী নরেন্দ্র মোদী কারগিল বিজয় দিবস উপলক্ষে কারগিল যুদ্ধে শহীদদের প্রতি শ্রদ্ধার্ঘ্য অর্পণ করেছেন। শ্রী মোদী বলেছেন, কারগিল বিজয় দিবস ভারতের সেই বিস্ময়কর সাহসী বীরগাঁথাকে সামনে নিয়ে আসে, যাঁরা সবসময় দেশবাসীর কাছে অনুপ্রেরণার।
এক ট্যুইটে প্রধানমন্ত্রী বলেছেন, “কারগিল বিজয় দিবস ভারতের সেই বিস্ময়কর সাহসী বীরগাঁথাকে সামনে নিয়ে আসে, যা সর্বদা দেশবাসীর কাছে অনুপ্রেরণার। এই বিশেষ দিনে আমি আমার হৃদয়ের অন্তঃস্থল থেকে তাঁদেরকে প্রণাম ও অভিবাদন জানাই। জয় হিন্দ”!
CG/SS/SB……26_JULY_2023...……..
(
স্বাস্থ্যওপরিবারকল্যাণমন্ত্রক
কোভিড-১৯ টিকাকরণের বিষয়ে সর্বশেষ তথ্য
নতুন দিল্লি, ১৬ জুন, ২০২১
দেশব্যাপী টিকাকরণ অভিযানের অঙ্গ হিসেবে রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করা হচ্ছে। এছাড়াও কেন্দ্রীয় সরকার রাজ্য ও কেন্দ্রশাসিত অঞ্চলগুলির জন্য সরাসরি টিকা কেনার সুবিধা করে দিয়েছে। কোভিড মোকাবিলায় অন্যতম গুরুত্বপূর্ণ স্তম্ভ হল টিকাকরণ।
উদার মূল্য নিয়ন্ত্রণ নীতি এবং কোভিড-১৯ টিকাকরণের তৃতীয় পর্যায়ের কৌশলে গতি আনতে পয়লা মে থেকে ১৮ বছরের ঊর্ধ্বে টিকাকরণ পর্ব শুরু হয়েছে। টিকাকরণ পর্যায়ে কেন্দ্রীয় সরকারের টিকা সংগ্রহে সেন্ট্রাল ড্রাগস ল্যাবরেটরি ছাড় দিয়ে থাকে। সরকারের সংগৃহীত টিকার এই ডোজ রাজ্য ও কেন্দ্রশাসিত অঞ্চলগুলিতে সম্পূর্ণ বিনামূল্যে সরবরাহ করা হয়। কেন্দ্রীয় সরকার এখনও পর্যন্ত বিনামূল্যে এবং উৎপাদক সংস্থাগুলি থেকে সরাসরি ক্রয় সহ রাজ্য ও কেন্দ্রশাসিত অঞ্চলগুলিকে ২৭ কোটি ২৮ লক্ষ ৩১ হাজার ৯০০টি টিকার ডোজ সরবরাহ করেছে।
আজ সকাল ৮টা পর্যন্ত পাওয়া তথ্য অনুযায়ী অপচয় সহ মোট ২৫ কোটি ৪৫ লক্ষ ৪৫ হাজার ৬৯২টি টিকার ডোজ ব্যবহার করা হয়েছে। এখনও পর্যন্ত রাজ্য ও কেন্দ্রশাসিত অঞ্চলগুলির কাছে ১ কোটি ৮২ লক্ষ ৮৬ হাজার ২০৮টি টিকার ডোজ মজুত রয়েছে।
CG/SS/AS
(Visitor Counter : 108
প্রতিরক্ষামন্ত্রক
ইন্দোনেশিয়ার সঙ্গে ভারতীয় প্রতিরক্ষা শিল্পের সহযোগী অংশীদারিত্বের লক্ষ্যে আন্তর্জাতিক স্তরে প্রচার বিষয়ক একটি ওয়েবিনার এবং এক্সপো অনুষ্ঠিত হয়েছে
নতুন দিল্লী, ১৮ই নভেম্বর, ২০২০
ভারত এবং ইন্দোনেশিয়ার মধ্যে গতকাল একটি ওয়েবিনার অনুষ্ঠিত হয়েছে। এই ওয়েবিনারের বিষয়বস্তু ছিল, "ভারতীয় প্রতিরক্ষা শিল্পের সহযোগী অংশীদারিত্বের লক্ষ্যে আন্তর্জাতিক স্তরে প্রচার:ভারত ইন্দোনেশিয়ার মধ্যে প্রতিরক্ষা সহযোগিতা বিষয়ক ওয়েবিনার এবং এক্সপো"। প্রতিরক্ষা মন্ত্রকের অধীনস্থ প্রতিরক্ষা উৎপাদন দফতরের উদ্যোগে এসআইডিএমের মাধ্যমে এই ওয়েবিনারটি অনুষ্ঠিত হয়।
প্রতিরক্ষা সরঞ্জাম রপ্তানি বাড়ানোর লক্ষ্যে এবং আগামী ৫ বছরের মধ্যে ৫ বিলিয়ান ডলারের প্রতিরক্ষা সরঞ্জাম রপ্তানির লক্ষ্যকে সামনে রেখে ভারতের বন্ধু বিদেশী রাষ্ট্রগুলির সঙ্গে একাধিক ওয়েবিনার সংগঠিত করা হচ্ছে। তারই অংশ হিসেবে গতকালের এই ওয়েবিনারটি অনুষ্ঠিত হয়।
দু পক্ষের তরফ থেকে সংশ্লিষ্ট উচ্চপদস্থ আধিকারিকরা এই ওয়েবিনারে অংশ নেন। উভয়পক্ষই সেনাবাহিনীর আধুনিকীকরণের বিষয়ে মত প্রকাশ করেন। একই সঙ্গে প্রতিরক্ষা শিল্প বা সরঞ্জাম স্বদেশে প্রস্তুতের বিষয়ে সহমত প্রকাশ করেন।
এলএন্ডটি ডিফেন্স, অশোক লেল্যান্ড লিমিটেড, ভারত ফোর্জ, টাটা এরোস্পেশ এন্ড ডিফেন্স, এমকেইউ, গোয়া শিপইয়ার্ড লিমিটেড এবং ভারত ইলেকট্রনিক্স লিমিটেড সহ একাধিক ভারতীয় সংস্থা এই ওয়েবিনারে তাদের প্রস্তুত সামগ্রী ও সরঞ্জামের প্রদর্শন করে এবং সামগ্রীর বিস্তারিত বিবরণ তুলে ধরে। অপরদিকে ইন্দোনেশিয়ার পক্ষ থেকে পিটি.পিন্দাদ, পিটি.পাল, পিটি.এলইএন, পিটি.দাহানা এবং পিটি.দিগন্তর এর পক্ষ থেকে সরঞ্জামের বিবরণ তুলে ধরা হয়।
অনুষ্ঠিত ওয়েবিনারে ১৫০টিরও বেশি সংস্থা যোগদান করে অপরদিকে এক্সপোতে ভার্চুয়াল মাধ্যমে ১০০টিরও বেশি প্রদর্শনী স্টল নির্মান করা হয়।
রেলমন্ত্রক
আজকের আই এস এল ফুটবল ম্যাচের শেষে বিশেষ মেট্রো পরিষেবা
কলকাতা , ২৫ সেপ্টেম্বর ২০২৩
কলকাতার সমস্ত ফুটবলপ্রেমীদের জন্ একটি সুখবর!
গত ২৩ তারিখে অনুষ্ঠিত ম্যাচের মতো আজও সল্টলেকের বিবেকানন্দ যুবভারতী ক্রীড়াঙ্গনে অনুষ্ঠিত হতে চলা ইন্ডিয়ান সুপার লীগের ম্যাচের শেষে বিশেষ মেট্রো পরিষেবা চালানো হবে। ম্যাচের শেষে বাড়ি ফেরার জন্য ফুটবলপ্রেমীদের আর দুঃশ্চিন্তা করতে হবে না। আজ ম্যাচের শেষে রাতে ইস্ট - ওয়েস্ট মেট্রো করিডোরে  এই পরিষেবা চালানো হবে। আজকে  ইস্টবেঙ্গল এফ সি বনাম জামশেদপুর এফ সি - র ম্যাচের শেষে সল্টলেক স্টেডিয়াম থেকে শিয়ালদহ অভিমুখে দুটি বিশেষ পরিষেবা চালানো হবে।
প্রথম বিশেষ পরিষেবাটি সল্টলেক স্টেডিয়াম থেকে রাত ১০.৩০ মিনিটে যাত্রা শুরু করে রাত ১০.৩৭ মিনিটে শিয়ালদহ পৌঁছবে। দ্বিতীয় বিশেষ পরিষেবাটি সল্টলেক স্টেডিয়াম থেকে রাত ১০.৪০ মিনিটে যাত্রা শুরু করে রাত ১০.৪৭ মিনিটে শিয়ালদহ পৌঁছবে। যাত্রীদের ওঠা নামার জন্য এই দুটি পরিষেবাই ফুলবাগানে কিছুক্ষণের জন্য দাঁড়াবে। যাত্রীদের সুবিধার্থে সল্টলেক স্টেডিয়াম এবং ফুলবাগান স্টেশনে বুকিং কাউন্টার খোলা থাকবে।
SSS
(Visitor Counter : 18
বিজ্ঞানওপ্রযুক্তিমন্ত্রক
জালিয়াতি আটকাতে ন্যানো মেটিরিয়ালের সাহায্যে তৈরি সুরক্ষা কালি উদ্ভাবন করা হয়েছে, যেখান থেকে প্রতিনিয়ত আলো বিচ্ছুরিত হয়
নয়াদিল্লী, ২৬ অক্টোবর, ২০২১
বিভিন্ন ব্র্যান্ডের জিনিসপত্র, ব্যাঙ্কের নোট, ওষুধ, শংসাপত্র এবং টাকার জালিয়াতি প্রতিহত করতে ভারতীয় বিজ্ঞানীরা বিপদজ্জনক নয় এ ধরণের উপাদানের সাহায্যে সুরক্ষা কালি উদ্ভাবন করেছেন। ন্যানো মেটিরিয়াল দিয়ে তৈরি এই কালির রাসায়নিক বৈশিষ্ট্য হল এখান থেকে প্রতিনিয়ত আলো বিচ্ছুরিত হয়।
ব্রান্ডেড পণ্য, ব্যাঙ্কের নোট, ওষুধ, শংসাপত্র এবং টাকার জালিয়াতি বিশ্বজুড়ে প্রতিনিয়ত হয়ে থাকে। এই জালিয়াতি প্রতিরোধ করতে যে কালি ব্যবহার করা হয় সেটি উচ্চশক্তি সম্পন্ন ফোটন শোষণ করে। সেখান থেকে কম শক্তি সম্পন্ন ফোটন নিঃসৃত হয়। দিনের আলোয় এই কালি দিয়ে তৈরি ট্যাগ দেখা যায়না। তবে অতি বেগুনি রশ্মির মাধ্যমে এগুলি নজরে আসে। কিন্তু এই কালির সাহায্যে তৈরি ট্যাগকেও জাল করা সম্ভব। এই সমস্যার সমাধানে কেন্দ্রীয় বিজ্ঞান ও প্রযুক্তি দপ্তরের স্বায়ত্বশাসিত সংস্থা, মোহালির ইন্সটিটিউট অফ ন্যানো সায়েন্স অ্যান্ড টেকনোলজির বিজ্ঞানী ডঃ সান্যাসিনাইডু বড্ডু-র নেতৃত্বে একদল গবেষক ফসফেট ভিত্তিক ক্ষতিকর নয় এ ধরণের কালির উদ্ভাবন করেছেন। এই কালির সাহায্যে তৈরি ট্যাগে আলোর বিচ্ছুরণ সব সময়ই নজরে আসে। তাপমাত্রা ও আদ্রতার পরিবর্তনেও এক্ষেত্রে আলোর বিচ্ছুরণের কোনও সমস্যা হয়না। নতুন উদ্ভাবিত কালি যেকোন জালিয়াতি প্রতিরোধ করতে গুরুত্বপূর্ণ ভূমিকা পালন করতে পারে। এর সাহায্যে তৈরি ট্যাগ ব্যবহার করলে যে কেউ সেটি আসল না নকল তা সহজেই শনাক্ত করতে পারবেন।
CG/CB/NS
(Visitor Counter : 128
প্রধানমন্ত্রীরদপ্তর
কর্মীবর্গ ও প্রশিক্ষণ দপ্তর আয়োজিত চিন্তন শিবিরে অংশ নেন প্রধানমন্ত্রী
নয়াদিল্লি, ১৮ ফেব্রুয়ারি, ২০২৩
কর্মীবর্গ ও প্রশিক্ষণ দপ্তর দ্বারা আয়োজিত চিন্তন শিবিরে আজ অংশ নেন প্রধানমন্ত্রী শ্রী নরেন্দ্র মোদী।
প্রধানমন্ত্রী এক ট্যুইটে বলেছেন;
“@DoPTGoI দ্বারা আয়োজিত চিন্তন শিবিরে অংশ নিলাম। আধিকারিকদের সঙ্গে আলোচনা হয়েছে দপ্তরের দক্ষতা ও সমন্বয় আরও বাড়ানোর বিভিন্ন দিকের ওপরে আলোকপাত করেছি।”
PG/AB/NS
(
যুবওক্রীড়াবিষয়কমন্ত্রক
ক্রীড়া মন্ত্রী শ্রী অনুরাগ ঠাকুরের দুদিনের গ্যান্ডারবাল সফর শেষ হয়েছে
কেন্দ্রীয় সরকার কেন্দ্রশাসিত অঞ্চল গুলিতে খেলাধুলার মানোন্নয়নের জন্য প্রতিজ্ঞাবদ্ধ
নতুন দিল্লি, ২৭ সেপ্টেম্বর, ২০২১
উল্লেখযোগ্য বিষয় সমূহ-কেন্দ্রীয় ক্রীড়া মন্ত্রী খেলাধুলার বিভিন্ন ক্ষেত্রের সঙ্গে জড়িত খেলোয়াড়, প্রশিক্ষক প্রাক্তন খেলোয়াড় এবং উদীয়মান খেলোয়াড়দের সঙ্গে মিলিত হয়েছিলেন।জম্মু-কাশ্মীরের ক্রীড়াঙ্গন এবং ইনডোর স্টেডিয়ামের উন্নয়নের জন্য কেন্দ্রীয় সরকার প্রধানমন্ত্রী উন্নয়ন প্রকল্প খাতে ২০০ কোটি টাকা বরাদ্দ করা হয়েছে বলে ক্রীড়ামন্ত্রী জানিয়েছেন।
কেন্দ্রীয় তথ্য ও সম্প্রচার এবং ক্রীড়া ও যুব কল্যাণ মন্ত্রী শ্রী অনুরাগ সিং ঠাকুর দুদিনের গ্যান্ডারবাল সফর শেষ করে নতুন দিল্লি তে ফিরে এসেছেন।
ক্রীড়া মন্ত্রী তাঁর সফরে বিভিন্ন ধরনের খেলাধুলার সঙ্গে জড়িত খেলোয়াড়, প্রশিক্ষক, প্রাক্তন এবং উদীয়মান খেলোয়াড় দের সঙ্গে মিলিত হয়েছিলেন।
জম্বু কাশ্মীরের মত কেন্দ্রশাসিত অঞ্চলের খেলাধুলার মানোন্নয়নের জন্য ক্রীড়ামন্ত্রীর প্রচেষ্টায় খেলোয়াড়বৃন্দ সন্তোষ প্রকাশ করেছেন। তাঁরা মন্ত্রীর কাছে বেশ কিছু দাবি জানিয়েছেন। যার মধ্যে পরিকাঠামোগত উন্নয়নের কথা বলা হয়েছে। এর পাশাপাশি ইনডোর গেমস এর জন্য ট্রেনিং হল এবং অতি উচ্চতায় একটি প্রশিক্ষণ কেন্দ্র স্থাপনের কথা বলা হয়েছে।
খেলোয়াড় বৃন্দের সঙ্গে কথা প্রসঙ্গে কেন্দ্রীয় ক্রীড়া মন্ত্রী বলেন, সরকার ক্রীড়াক্ষেত্রে পরিকাঠামোগত উন্নয়নের জন্য প্রতিশ্রুতি বদ্ধ। জম্মু-কাশ্মীরে মতো কেন্দ্রশাসিত অঞ্চলে ক্রীড়াঙ্গন এবং ইনডোর স্টেডিয়ামের জন্য প্রধানমন্ত্রী উন্নয়ন প্রকল্প খাতে ২০০ কোটি টাকা বরাদ্দ করা হয়েছে।
তিনি বলেন এই কেন্দ্রশাসিত অঞ্চলে খেলো ইন্ডিয়া প্রকল্পে, ৪০ টি কেন্দ্র স্থাপনের জন্য অনুমোদন দেওয়া হয়েছে।
CG/ SB
(Visitor Counter : 133
কর্পোরেটবিষয়সংক্রান্তমন্ত্রক
ইন্সটিটিউট অফ চার্টার্ড অ্যাকাউন্টেন্টস অফ ইন্ডিয়া এবং ইন্সটিটিউট অফ প্রফেশনাল অ্যাকাউন্টেন্টস অফ রাশিয়ার  মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ২৫ আগস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্টেন্ট অফ ইন্ডিয়া  এবং ইন্সটিটিউট অফ প্রফেশনাল অ্যাকাউন্টেন্টস অফ রাশিয়ার -মধ্যে স্বাক্ষরিত সমঝোতাপত্রটি অনুমোদন পেয়েছে।
বিস্তারিত :
আইসিএআই এবং আইসিএআর-এর মধ্যে স্বাক্ষরিত সমঝোতাপত্রটির অনুমোদনের ফলে পেশাদার হিসেবরক্ষকের প্রশিক্ষণ, পেশাদারি মূল্যবোধ, গবেষণা, হিসেব রক্ষণাবেক্ষণের অত্যাধুনিক পদ্ধতি এবং পেশাদারি মনোভাব আরও বাড়বে।
লক্ষ্যপূরণ :
এই সমঝোতাপত্রটি বাস্তবায়নের জন্য দুটি সংস্থা, সেমিনার, সম্মেলন সহ যৌথভাবে বিভিন্ন উদ্যোগ গ্রহণ করবে। উভয় পক্ষ নিজ নিজ ওয়েবসাইট থেকে অন্যের ওয়েবসাইটে ঢুকতে পারবে।
উল্লেখযোগ্য প্রভাব :
আইসিএআই এবং আইসিএআর-এর মধ্যে সমঝোতাপত্র স্বাক্ষরিত হওয়ার ফলে আইসিএআই-এর সদস্যরা রাশিয়ায় স্বল্পমেয়াদী এবং দীর্ঘমেয়াদী কাজের সুযোগ পাবেন। আইসিএআই রাশিয়ার সঙ্গে অংশীদারিত্বের মাধ্যমে রপ্তানী সংক্রান্ত ব্যবসা-বাণিজ্য ভারতে আরও শক্তিশালী হবে।
সুবিধা :
দেশের বিভিন্ন সংস্থায় আইসিএআই-এর সদস্যরা শীর্ষস্থান অথবা মাঝারি পদে কর্মরত। ফলে দেশের বিভিন্ন সংস্থায় তারা প্রভাব বিস্তার করতে পারেন। বিশ্বের ৪৫টি দেশে ৬৪টি শহরে সংস্থার কার্যালয় রয়েছে। পৃথিবীর বিভিন্ন দেশে হিসেব রক্ষণাবেক্ষণের জন্য কি কি পদ্ধতি ব্যবহার হয় সে বিষয়ে এই সংস্থা সহজেই ধারণা পেয়ে থাকে । সমঝোতাপত্র বাস্তবায়িত হলে ভারতের কর্পোরেট বিষয়ক মন্ত্রক, আইসিএআই এবং আইসিএআর উপকৃত হবে।
প্রেক্ষাপট :
আইসিএআই ১৯৪৯ সালের চার্টার্ড অ্যাকাউন্টেন্ট অ্যাক্ট অনুযায়ী তৈরি হয়েছিল। ভারতে চার্টার্ড অ্যাকাউন্টেন্ট পেশায় যুক্ত ব্যক্তিদের জন্য নীতি নির্ধারণ করা এই সংস্থার কাজ। শিক্ষা, পেশাদারি মনোভাব গড়ে তোলা, উন্নতমানের হিসেব রক্ষণাবেক্ষণের কাজ করাও এই সংস্থার অন্যতম উদ্দেশ্য। আইসিএআর রাশিয়ার অ্যাকাউন্টেন্টদের নিয়ে গঠিত একটি অলাভজনক সংস্থা।
CG/CB/NS
(Visitor Counter : 99
যোগাযোগওতথ্যপ্রযুক্তিমন্ত্রক
উত্তর-পূর্ব রাজ্যগুলিতে ইন্টারনেট পরিষেবাকে শক্তিশালী করে তুলতে আগরতলায় একটি অতিরিক্ত ১০ জিবিপিএস আন্তর্জাতিক ব্যান্ডউইথের প্রসার
নতুন দিল্লি, ২২ এপ্রিল, ২০২২
মেঘালয় এবং দেশের অন্য উত্তর-পূর্ব রাজ্যগুলিতে উচ্চ মানের ও উচ্চ গতির ইন্টারনেট সুবিধার জন্য বিএসএনএল বৃহস্পতিবার  বাংলাদেশের কক্সবাজার হয়ে আগরতলায় ইন্টারনেট সংযোগের উদ্দেশ্যে একটি অতিরিক্ত ১০ গিগাবাইটস পার সেকেন্ড  আন্তর্জাতিক ব্যান্ডউইথ চালু করেছে। এতে ইন্টারনেট যোগাযোগের ক্ষেত্রে গ্রাহকদের অতিরিক্ত চাপ সামাল দেওয়া যাবে এবং তথ্য আদানপ্রদান দ্রুত সম্ভব হবে। কেন্দ্রীয় যোগাযোগ মন্ত্রীর সম্প্রতি উত্তর-পূর্বাঞ্চল রাজ্যগুলি সফরের কয়েক মাসের মধ্যেই এই পদক্ষেপ নেওয়া হয়েছে। উল্লেখ্য তিনি এই অঞ্চলে ইন্টারনেট সংযোগ উন্নত করার প্রতিশ্রুতি দিয়েছিলেন। বিএসএনএল এর আগে উত্তর-পূর্ব রাজ্যগুলির জন্য গত বছর ২৬শে নভেম্বর আগরতলায় একটি ১০ জি আন্তর্জাতিক ব্যান্ডউইথ চালু করেছিল। উচ্চ গতির ইন্টারনেট সুবিধা মেলায় উত্তর-পূর্ব রাজ্যগুলিতে ব্যবসায়িক উদ্দেশ্যে ব্যবহৃত সফ্টওয়্যার পার্ক এবং উচ্চ গতির ডেটা সেন্টার তৈরিতে সাহায্য করবে। ই-গভর্নেন্স, ই-শিক্ষা, ই-স্বাস্থ্য, ই-কমার্স, ই-ব্যাঙ্কিং ইত্যাদি ই-পরিষেবা সহজে মিলবে। এতে সাধারণ মানুষ উপকৃত হবেন। ফলে, এই রাজ্যগুলিতে কর্মসংস্থান ও পর্যটন বৃদ্ধি পাবে। ইউনিভার্সাল সার্ভিস অবলিগেশন ফান্ড  এই ২x১০জি আন্তর্জাতিক ব্যান্ডউইথের জন্য তিন বছরের মেয়াদকালে বিএসএনএল-কে ৮০ শতাংশ আর্থিক সহায়তা/ ভর্তুকি দিচ্ছে।
CG/SS/SKD/
(Visitor Counter : 80